Puliste

Puliste on küla Hiiumaa vallas Hiiumaa idaosas Hellamaa lahe ääres. Kuni 2017. aasta Eesti omavalitsuste haldusreformini kuulus küla Pühalepa valda.

Puliste piirneb põhjas ja läänes Värssu, lõunas Kerema ning idas Hagaste külaga. Küla piirneb kirdes Väinamerega.

Nimi 
Paul Ariste pakkus kohanime vasteks sõna pull 'võrgukäba'. Marja Kallasmaa arvates võib kohanimi tuletuda mehenimest Pull. . Kohanime on esmamainitud 1650 kujul Peullus.

Loodus 
Puliste lõunaossa lõikub Vahtrepa maastikukaitseala. Küla koosseisu kuulub Uuemaarahu.

Elanike arv 
Puliste külas elas 2011. aasta rahvaloenduse andmetel 13 inimest. Kõik elanikud olid eestlased.
 Elanike arv  Aasta31  195930  197012  200013  201115 202013 2021

Talud 

Puliste ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1 Hindre  Viidik 2 Järveotsa  Kuusik, Viidik 3  Kopeldi  Uusman 4  Laasi  Liiva 5 Liiva   Hanikat  6  Mardi  Lunter 7  Nigula  Allik 8 Oliste   Lõppe 9  Peetri   Kerves, Piht 10  Simuna  Paat 11  Tõnise  Kottri 12  Ubaaia  Leps

Ajalugu 
Puliste küla asub Pühalepa kihelkonnas. See on ajalooliselt kuulunud Hiiu-Suuremõisa mõisa alla, kuid olnud ka Randvere ja Vaemla mõisa haldusalas. 1650 on mainitud talunikku Peullus Jacobson. Läänemaa 1725–1726 adramaarevisjoni alusel elasid Vaemla mõisas talunikud Pullisto Knuth, Pullisto Michel ja Pullisto Pent.

1835 oli Pulistes viis talu ja küla elanikud said perekonnanimeks nimed Harakas (Harrakas), Kamm, Kimber, Kirs, Kottri (Kottry), Müürisepp, Nirk, Peenar (Penar), Reha (Rehha), Saggar, Tammik, Torn ja Ulmer. Randvere mõis, Pühalepa kihelkonna perekonnanimede panemise raamat 1835. Rahvusarhiiv RA,EAA.1864.2.VIII-198

Puliste kuulus 1977–1997 Värssu koosseisu.

Taristu 
Küla idaosa läbib Hilleste–Hellamaa tee ja põhjaosa piirneb Värssu tänavaga.

Kultuur 
Pulistes asub Hagaste baptisti koguduse palvemaja, kus tegutseb Läänemaa usulise ärkamise muuseum.

Vaata ka
Eesti külade loend

Viited

Kategooria:Hiiumaa valla külad